جمهورباشقانی رجب طیب اردوغان، دؤولت و میللت اولاراق ال اله وئره‌رک، ۶ فوریه‌ده میدانا گلن زلز‌له فلاکتینین عهده‌سیندن گله‌جکلرینی ایفاده ائتدی.
جمهورباشقانی اردوغان، ایستانبول‌دا ۲۶.جی‌سی تشکیل ائدیله‌ن آوراسیا اقتصاد ذیروه‌سینه مئساژ گؤندردی.
اردوغان، ذیروه‌نین، تورکیه‌نین میللت اولاراق اینسانلیق تاریخینین ان بؤیوک فلاکتلرین‌دن بیریله سارسیلدیغی بیر دؤورده گئرچکلشدیگینی دیله گتیره‌رک،
"۶ فوریه‌ده قهرمان ماراش مرکزلی یاشانان ۷،۷ و ۷،۶ بؤیوکلوگونده‌کی زلز‌له‌لر ۱۱ ائلیمیزه، ۱۴ میلیون اینسانیمیزا دوغرودان تأثیر ائتدی. ۴۸ مینی آشان وطنداشیمیزین حیاتینی ایتیردیگی بو زلز‌له‌لرده اؤلکه‌میز اقتصادی چوخ جدی یارا آلدی. زلز‌له‌نین ایلک آنیندان اعتباراً باشلاتدیغیمیز سفربرلیگی ایش دونیامیزین دستکلری ایله ده فرق‌لی ساحه‌لرده داوام ائتدیریریک" دئدی.
جمهورباشقانی اردوغان، بیر ایل ایچریسینده آلت‌یاپی و اوست‌یاپیسییلا ییخیلان بوتون شهرلری یئنیدن آیاغا قالدیرماغی هدفلدیکلرینی وورغولادی.
بو مدتده دؤولتین باغلی قورولوشلارینین یانیندا ایش دونیاسینا دا چوخ اؤنملی وظیفه‌لر و مسئولیتلر دوشدوگونه ایشاره ائد‌ن جمهورباشقانی اردوغان،
"گیریشیمچیلریمیزدن هم ایش یئرلرینه، فابریکالارینا، صاحب چیخمالارینی هم ده اللرینده‌کی بوتون ایمکانلاری دئپرمدن ضرر گؤرونلریمیز اوچون سفربر ائتمه‌لرینی گؤزله‌ییریک. دؤولت و میللت اولاراق ال اله وئره‌رک بو آغیر امتحانین عهده‌سیندن آلینیمیزین آغییلا گله‌جگیمیزه اینانیرام" دئدی.
جمهورباشقانی، تورکیه‌نین استخدامینا، صادراتینا، قالخینماسینا و اۆره‌تیمینه وئردیکلری قاتقیلار اوچون گیریشیمچیلره تشکر ائتدی.
